รายชื่อนักแสดงภาพยนตร์ในจักรวาลภาพยนตร์มาร์เวล

นักแสดงภาพยนตร์ระยะ 4 และระยะ 5
คริส เฮมส์เวิร์ท
สการ์เลตต์ โจแฮนส์สัน
คริส แพร็ตต์
พอล รัด
อีแวนเจไลน์ ลิลลี
เบเนดิกต์ คัมเบอร์แบตช์
ทอม ฮอลแลนด์
บรี ลาร์สัน
ลิทีเชีย ไรต์
แอนโทนี แมกกี
เซบาสเตียน สแตน
ดอน ชีเดิล
ซือมู่ หลิว
เจมมา ชาน
ทียอนาห์ แพร์ริส
ไรอัน เรย์โนลส์
ฮิว แจ็กแมน
เปโดร ปัสกัล
มาเฮอร์ชาลา อาลี
เฮมส์เวิร์ธ, โจแฮนสัน, แพรตต์, รัดด์, ลิลลี่, คัมเบอร์แบตช์, ฮอลแลนด์, ลาร์สัน, แมกกี และชีเดิล นำแสดงในดิอินฟินิตี้ซากา, ในขณะเดียวกันก็แสดงนำในภาพยนตร์ของพวกเขาเองในแฟรนไชส์ระยะที่สี่, ห้าและต่อไป หลิวและชานแสดงนำในภาพยนตร์ระยะที่สี่ และแพร์ริส, พิว และอาลี แสดงนำภาพยนตร์ในระยะที่ห้า และเรย์โนลส์จะแสดงนำภาพยนตร์ระยะที่หก
นักแสดงภาพยนตร์ในจักรวาลภาพยนตร์มาร์เวล เป็นรายชื่อนักแสดงภาพยนตร์ของแฟรนไชส์สื่อและจักรวาลที่ใช้ร่วมกันซึ่งเป็นฉากของภาพยนตร์ซูเปอร์ฮีโร่ที่ผลิตโดยมาร์เวลสตูดิโอส์ มีเค้าโครงมาจากตัวละครของสิ่งพิมพ์มาร์เวลคอมิกส์ ระยะที่หนึ่ง, สอง และ สาม รู้จักกันในชื่อ "ดิอินฟินิตีซากา" ซึ่งมีแฟรนไชส์และภาคต่อมากมาย และภาพยนตร์ครอสโอเวอร์ อเวนเจอร์ส สี่เรื่องแรก ในระยะสี่มีเป้าหมายเพื่อนำเสนอภาคต่อของภาพยนตร์ 4 เรื่องก่อนหน้านี้และเรื่องใหม่อีก 3 เรื่อง โดยในระยะห้าจะมีภาพยนตร์ภาคต่อ 4 เรื่องและเรื่องใหม่อีก 2 เรื่อง และหกมีภาพยนตร์ภาคต่อ 2 เรื่องและเรื่องใหม่ 2 เรื่อง ได้แก่ ภาพยนตร์เรื่องที่ห้าและหกของอเวนเจอร์ส ระยะที่สี่ ห้า และหก รวมเรียกว่า "เดอะมัลติเวิร์สซากา" (The Multiverse Saga)
เนื่องจากแฟรนไชส์ประกอบด้วยภาพยนตร์ที่ดัดแปลงมาจากผลงานที่หลากหลายของมาร์เวลคอมิกส์ จึงมีนักแสดงนำหลายคน คริส เฮมส์เวิร์ท รับบทเป็น ธอร์ ในภาพยนตร์ของ ธอร์ ในดิอินฟินิตีซากาและอีกครั้งใน ธอร์: ด้วยรักและอัสนี (2022); คริส แพร็ตต์ รับบทเป็น ปีเตอร์ ควิลล์ / สตาร์-ลอร์ด ตัวละครนำในภาพยนตร์เรื่อง การ์เดียนออฟเดอะแกแล็กซี และจะกลับมาในภาคต่อเรื่อง รวมพันธุ์นักสู้พิทักษ์จักรวาล 3 (2023) และแสดงร่วมกับเฮมส์เวิร์ธในเรื่อง ธอร์: ด้วยรักและอัสนี; พอล รัด รับบทเป็น สก็อตต์ แลงก์ / แอนท์-แมน และ อีแวนเจไลน์ ลิลลี ร่วมแสดงเป็น โฮป ฟาน ไดน์ / วอสพ์ ในภาพยนตร์เรื่อง แอนท์-แมน โดยนักแสดงทั้งสองกลับมาเแสดงในเรื่อง แอนท์-แมน และ เดอะ วอสพ์: ตะลุยมิติควอนตัม (2023); เบเนดิกต์ คัมเบอร์แบตช์ รับบท สตีเฟน สเตรนจ์ และปรากฏตัวอีกครั้งในเรื่อง จอมเวทย์มหากาฬ ในมัลติเวิร์สมหาภัย (2022); ทอม ฮอลแลนด์ รับบทเป็น ปีเตอร์ ปาร์คเกอร์ / สไปเดอร์-แมน ในภาพยนตร์เรื่อง สไปเดอร์-แมน และกลับมาอีกครั้งในเรื่อง สไปเดอร์แมน: โน เวย์ โฮม (2021) ซึ่งเขาได้ร่วมงานกับคัมเบอร์แบทช์; และ บรี ลาร์สัน รับบทเป็น แครอล แดนเวอร์ส / กัปตันมาร์เวล และจะปรากฏตัวอีกครั้งในภาพยนตร์เรื่อง เดอะมาร์เวลส์ (2023) พร้อมด้วยไอมาน เวลลานี ในบท กมลา ข่าน / มิสมาร์เวล และ ทียอนาห์ แพร์ริส ในบท โมนิกา แรมโบ
หลังจากปรากฏตัวในบทบาทสมทบในดิอินฟินิตีซากา สการ์เลตต์ โจแฮนส์สัน รับบทเป็น นาตาชา โรมานอฟ / แบล็ค วิโดว์ ในภาพยนตร์เรื่อง แบล็ค วิโดว์ (2021), แอนโทนี แมกกี จะแสดงนำในภาพยนตร์เรื่อง กัปตันอเมริกา: นิวเวิร์ลออร์เดอร์ (2024) ในบท แซม วิลสัน / กัปตันอเมริกา และดอน ชีเดิลจะรับบทเป็น เจมส์ โรดส์ / วอร์แมชชีน ในภาพยนตร์เรื่อง อาร์มอร์วอร์, ซือมู่ หลิว รับบทเป็น ชาง-ชี ในภาพยนตร์เรื่อง ชาง-ชี กับตำนานลับเท็นริงส์ (2021) ในขณะที่ เจมมา ชาน รับบทเป็น เซอร์ซี ในภาพยนตร์เรื่อง ฮีโร่พลังเทพเจ้า (2021) ฟลอเรนซ์ พิว จะนำแสดงในภาพยนตร์รวมพลเรื่อง ธันเดอร์โบลต์ (2024) ในบท เยเลน่า เบโลวา / แบล็ค วิโดว์ หลังจากร่วมงานกับโจแฮนส์สันในเรื่อง แบล็ค วิโดว์ และ มาเฮอร์ชาลา อาลี จะแสดงนำในภาพยนตร์เรื่อง เบลด (2024) ในบท เบลด และ ไรอัน เรย์โนลส์ ที่จะแสดงใน เดดพูล 3 (2024) ในบท เวด วิลสัน / เดดพูล
นักแสดงคนอื่น ๆ อีกหลายคนได้แสดงสมทบในภาพยนตร์และละครชุดทางโทรทัศน์หลายเรื่องภายในแฟรนไชส์ รายชื่อด้านล่างนี้เรียงลำดับตามภาพยนตร์และนามสกุลของตัวละคร โดยตัวละครบางตัวมีการแสดงโดยนักแสดงหลายคน ตัวละครทั้งหมดที่ปรากฏในสื่อจักรวาลภาพยนตร์มาร์เวลอื่น ๆ เช่น หนังสั้น ละครโทรทัศน์ หรือซีรีส์ดิจิทัล จะถูกบันทึกไว้ด้วย